kardosdrur/scandi-wiki huggingface dataset:
Grini

Grini () var en nazistisk koncentrationslejr, der lå i Bærum, en forstad sydvest for Oslo, Norge.

Historie 
Grini var opført i 1939 og var oprindeligt tænkt som kvindefængsel, men blev fra 2. maj 1940 taget i brug som lejr for hovedsageligt norske politiske fanger. Under krigen blev Grini den største fangelejr i Norge.

I det første krigsåret var formålet med lejren kortvarige interneringer. Det første hold på ca. 700 mænd var hovedsageligt norske officerer taget som krigsfanger under invasionen af Norge. Fra 1941 blev lejren hovedsagelig brugt til opbevaring af politiske fanger fra hele landet. Det meste af tiden sad der omkring 5.400 fanger på Grini. Fra 1941 år og frem til krigsafslutningen havde i alt 19.788 fanger været midlertidigt indsat og registreret i lejren, af disse blev 3.402 videredeporteret til fængsler og koncentrationslejre i Tyskland og andre tyskbesatte områder, bl.a. til Ravensbrück og Sachsenhausen. Det vides ikke hvor mange, der blev henrettet på Grini, men minimum otte personer er dokumenteret. Seks af disse blev henrettet den 21. juli 1944, dagen efter det mislykkedes attentat mod Hitler. Der var blevet udsendt ordrer om 12 fanger i alle koncentrationslejre skulle henrettes, men af ukendte årsager blev kun seks henrettet i Grini, tre mænd og tre kvinder. De britiske luftbårne mænd, der var sendt ind med svævefly for at saboterer Norsk Hydros tungt vand produktionsanlæg på Vermork i Rjukan (Operation Freshman), blev interneret på Grini og senere henrettet på Akershus slot. Derudover brugte Gestapo lejren til afhøring og tortur.

Grini var under SSs og Gestapos ledelse med SS-sturmbannführer Hans Aumeier som kommandant .

Fanger fra brede lag af det norske samfund blev interneret på her; der sad en senere nobelprisvinder, professorer, videnskabsmænd, sportsfolk, politikere, kunstnere, kirkeledere og grænseløbere som var involverede i at hjælpe flygtninge til Sverige og Storbritannien. Blandt kendte fanger var:

Efter krigen, fra 1945 til 1949, var Grini fængsel for landsforrædere og kollaboratører. Det skiftede navn til "Ilebu" for at markere, at det nu var en ny slags fængsel. Den 1. januar 1951 blev lejren omdannet til almindeligt fængsel (det vil sige ikke landsforrædere). I dag kendes det som Ila fengsel, forvarings- og sikringsanstalt.

Eksterne henvisninger 
 ilafengsel.no Et billede fra Grini
 Aftenposten.no En øjenvidnebeskrivelse 
 ilafengsel.no  Fængslets historie 

Fængsler og opsamlingslejre i Det tredje rige
Fængsler i Norge
Sami Yusuf

Sami Yusuf (født juli 1980 i Teheran) er en iransk født sanger og sangskriver. Han er opvokset i England, men er af  Azeri/Aserbajdsjansk afstamning. Han synger sine sange i forskellige sprog bl.a. arabisk, tyrkisk, urdu  og engelsk.

Diskografi 
 Al-Mu`allim (2003)
 My Ummah (2005)
 Without You (2009)
 Wherever You Are (2010)
 Salaam (2012)

Referencer

Eksterne henvisninger 
 
 

Sangere fra England
Sangskrivere
Musikere fra Iran
Sangere fra Iran
Sangere fra Aserbajdsjan
Personer fra Teheran
Dandy Swingers

Dandy Swingers er en dansk pop-rockgruppe, der optrådte første gang på Restaurant Lille Peter på Bakken i sommeren 1963, dengang bestod gruppen af:

 Jens Rugsted, bas og sang.
 Peter Gregers, tenorsax og guitar – tidligere fra Five Danes.
 Flemming Ostermann, leadguitar og sang.
 Mogens de Neergaard, trommer.

Senere indtræder i gruppen Finn "Danty" Jensen på guitar og sang, Mogens erstattes af Jan Fahrenkrug.

Gruppen spillede oprindeligt kopimusik f.eks. Cliff Richard & Shadows inspireret musik. I efteråret 1963 gik F. Jensen, og samtidig skifter gruppen navn til Dandy Swingers, og gruppen fortsætter med et mere Liverpool-inspireret materiale. I foråret 1964 erstattedes Jan Fahrenkrug af Mogens Ostermann.

Denne gruppe indspillede to singler. I 1965 indgik gruppen et samarbejde med Annisette Hansen, sang. Dette betød at gruppen ændrede stil først imod folk-rock-genren, inspireret af bl.a. The Seekers, senere til amerikansk soul-inspireret musik. Gruppen pladedebuterede med Annisette i efteråret 1966 med You were on my mind, der var en kopi af den amerikanske gruppe The Vogues' hit. 

I vinteren 1967 til 1968 indgik Rugsted, F. Ostermann og Annisette samarbejde med Thomas og Anders Koppel under navnet Savage Rose sideløbende med Dandy Swingers. Begge grupper turnerede således i Jylland sammen med Radioens Big Band. Dandy Swingers fik i forsommeren 1968 et stort hit med Phil Spector-kompositionen "River Deep – Mountain High", men gruppen opløstes allerede i juni 1968, hvorefter Savage Rose blev en realitet.

Eksterne henvisning og kilde. 
 DK-rock: Dandy Swingers

Musikgrupper fra Danmark
Adrian Grenier

Adrian Grenier (født 10. juli 1976) er en amerikansk skuespiller, filmproducer og -instruktør. Han har bl.a. har medvirket i The Devil Wears Prada. Desuden har han også medvirket i Britney Spears' musikvideo til sangen (You drive me) crazy. Grenier er dog mest kendt for sin rolle som Vincent Chase i den succesfulde komedie-drama serie Entourage.

Eksterne henvisninger 

 
 

Skuespillere fra New Mexico
Filmskuespillere fra USA
Tv-skuespillere fra USA
Filminstruktører fra USA
Filmproducere fra USA
Personer fra Albuquerque, New Mexico
Skivebremse

Skivebremser er den type bremser, der typisk bruges i biler, men også i cykler, motorcykler osv.

Virkemåde 
En skivebremse fungerer ved at en kraftigt bygget flad skive er monteret på indersiden af hjulet. Uden om skiven sidder så en caliber med et stempel der skubber bremseklodserne ind imod bremse skiven og der ved bremser bilen/ hjulet

Skivebremsen er en transducer, da den omdanner fartøjets kinetiske energi til varme via Friktion. Omdannelsen sker i overgangen mellem bremseskiven og bremsebakkerne.

det vi ser på billede er en glidecaliber.

Se også 
 Tromlebremse
 Regenerativ bremse

Eksterne henvisninger 

 Using Ceramics, Brakes Are Light but Cost Is Heavy
 Disc brake pads  Free video content from CDX eTextbook

Bremser
Pino Cerami

Giuseppe 'Pino' Cerami (født 28. april 1922 i Misterbianco, Sicilien, Italien, død 20. september 2014) var en belgisk landevejscykelrytter. Han blev professionel i 1946 som en holduafhængig cykelrytter. Han blev født i Italien, men blev belgisk statsborger 16. marts 1956.

Cerami vandt flere klassikere og etapeløb i løvet af karrieren. Blandt andet vandt han Paris-Roubaix og La Flèche Wallonne i 1960.

Hvert år siden 1964 er proløbet GP Pino Cerami blevet afholdt i Belgien.

Referencer

Eksterne henvisninger 

Mandlige cykelryttere fra Belgien
Ila fengsel, forvarings- og sikringsanstalt

Ila fengsel, forvarings- og sikringsanstalt er et fængsel i Ila i Bærum kommune i Akershus, Norge.

Historie 
Ila fængsel blev oprettet i 1940 og taget i brug af de tyske besættelsesstyrker som Grini fangelejr under 2. verdenskrig. Efter krigen skifteded Grini navn til Ilebu fengsel og blev lejr for dømte landsforrædere og kollaboratører. Fra 1951 blev Ila sikringsanstalt. Fra 1976 til 2000 blev fængselet kaldt Ila landsfengsel og sikringsanstalt. Fængselet har omkring 130 fanger.

Ila Landfengsel og sikringsanstalt ændrede endnu engang navn i 2002 da den første forvaringsafdeling åbnede. Ila blev tildelt rollen som forvaringsanstalt for mænd i Norge, og ændrede i den forbindelse navn til Ila fengsel, sikrings- og forvaringsanstalt. Fængselet gik gennem en omfattende indvendig ombygning og har i dag en kapacitet på ca. 100 fanger.

Eksterne henvisninger 
 Kriminalomsorgens præsentation af Ila fengsel 

Fængsler i Norge
Etableret i 1940
Statens kunstakademi

Statens Kunstakademi (SKA) er en norsk uddannelsesinstitution for billedkunst, oprettet i 1909. Det var tre professorklasser, én for tegning, én for maleri og én for billedhuggerkunst. Malerne Christian Krohg og Halfdan Strøm, og billedhugger Gunnar Utsond blev ansat som de første professorer.

Statens kunstakademi har gennem årene befundet sig i mange forskellige bygninger og gennemgået store strukturelle forandringer. Akademiet blev højskole i 1971 og tilbyder i dag et treårig bachelorprogram og et toårig masterprogram, med fordybning indenfor maleri, fotografi, skulptur, installationskunst, performance, digital kunst og kunstteori.

Siden 1996 har Statens kunstakademi været fusioneret med Kunsthøgskolen i Oslo. Dette har genereret meget debat fra norske kunstmiljøer. I efteråret 2005 blussede konflikten op på ny, efter at afdelingen mod de studerendes og de ansattes ønsker blev slået sammen med den tidligere Statens Håndverks- og Kunstindustriskole i det nyoprettede Fakultet for Visuell Kunst.

Eksterne henvisninger 
 Kunsthøgskolen i Oslo
 Statens Kunstakademi

Uddannelsesinstitutioner i Oslo
Kunst fra Norge
Friedberger Ach

Friedberger Ach er en lille flod i Bayern i Tyskland, og en af Donaus bifloder fra højre. Den har sit udspring i landsbyen Untermühlhausen, nordøst for Landsberg am Lech. Det meste af dens strækning løber den parallelt med floden Lech, med en afstand på kun nogle få kilometer. Langs Friedberger Ach ligger blandt andet byerne  Weil, Prittriching, Mering, Friedberg, Rehling, Thierhaupten og Rain. Efter Rain løber Friedberger Ach mod øst, parallelt med Donau, før de løber sammen nær Oberhausen.  

Floder i Bayern
Donaus bifloder
Superligaen 1993-94

Superligaen 1993-94 var den 4. sæson siden oprettelsen af ligaen. Den blev administreret af DBU.

Turneringen bestod af to runder. I første runde i efteråret 1993 rykkede de to lavest placerede hold ned i Kvalifikationsligaen, mens de øvrige otte hold fortsatte i Superligaen i foråret. Nedrykkerne fik henholdsvis 8 og 9 point med til Kvalifikationsligaen. De otte Superliga-hold fik nulstillet deres målscore og halveret deres antal af point.

Ved afslutningen af første runde rykkede Næstved IF og Viborg FF ned i Kvalifikationsligaen. Næstved IF endte dog på førstepladsen i denne liga og kunne dermed deltage i Superligaen 1994-95, dette var ikke tilfældet for Viborg FF, der rykkede ned i 1. division. I Superligaens forårssæson endte Silkeborg IF på førstepladsen og fik adgang til kvalifikationen til UEFA Champions League. FC København og Brøndby IF på anden- og tredjepladsen kom i kvalifikation til UEFA Cuppen.

Stillingen

Efteråret 1993

Foråret 1994

Topscorere

Eksterne henvisninger 
 Slutstillingerne 1993/94 fra danskfodbold.com – DBUs Officielle Statistikere
 Peders Fodboldstatistik 

1993-94
Fodbold i 1993
Fodbold i 1994
Wertach

Wertach er en flod i Bayern i det sydlige Tyskland, den er en biflod til Lech fra venstre og har en længde på 151 km.

Wertach har sit udspring i Allgäuer Alperne i Bad Hindelang øst for for Sonthofen tæt på grænsen til Østrig (Landkreis Oberallgäu). Den løber nordover forbi byerne Wertach, Nesselwang, Marktoberdorf, Kaufbeuren, Schwabmünchen og Bobingen. Wertach munder ud i Lech i Augsburg. Lech er igen en biflod til Donau.

Floder i Bayern
Francis Bull

Francis Bull (4. oktober 1887 i Kristiania – 4. juli 1974) var en norsk litteraturhistoriker. Han var søn af læge Edvard Isak Hambro Bull og hustru Ida Bull. Han blev student i 1905, cand. mag. 1911 og universitetsstipendiat i nordisk litteraturhistorie i 1913.

Bull arbejdede fra 1914 som redaktør for Edda. Nordisk Tidsskrift för Litteraturforskning. Han udnævnes til professor i nordisk litteratur i 1920 ved Oslo Universitet. Han har forfattet monografierne Conrad Nicolai Schwach 1908, Bjørnson og Sverige (i Bjørnsonstudier) 1911, Holberg som historiker 1913, Fra Holberg til Nordal Brun 1916.

Under 2. verdenskrig blev han interneret i Grini fangelejr fra 1941 til 1944. Her blev han elsket for sine populære foredrag til medfangerne. Efter krigen blev han i en årrække formand for bestyrelsen i Gyldendal Norsk Forlag.

Bull blev kendt for sine fortolkninger af forfatteren Bjørnstjerne Bjørnson. I 1953 var han med til at stifte Det Norske Akademi for Sprog og Litteratur.

Bogforlaget Gyldendal lod i 1967 den norske kunstner Per Palle Storm skabe en mindemedalje til Francis Bulls 80-årsdag.

Ansatte ved Oslo Universitet
Personer fra Oslo
Litteraturhistorikere fra Norge
Æresdoktorer ved Aarhus Universitet
Modtagere af Lytterprisen
Thomas Cup

Thomas Cup er en badmintonturnering for mandlige landshold, der arrangeres af Badminton World Federation. Den har været afholdt hvert andet år siden 1982; før det var det hvert tredje år siden starten i 1949. Slutrunden omfatter tolv hold og har siden 1984 været afholdt parallelt med det kvindelige modstykke, Uber Cup, og slutrunden betegnes derfor ofte som Thomas & Uber Cup.

I årenes løb har kun fem lande vundet turneringen: Indonesien har vundet 13 gange, Folkerepublikken Kina har vundet ti gange (men har kun deltaget siden 1982), Malaysia har vundet fem gange, mens Japan og Danmark har vundet hver én gang.

Turneringens slutrunde afvikles traditionelt i Asien; blot to gange har den været afholdt andre steder, begge gange i England, senest i 1982.

Format 
Turneringen indledes med kvalifikationsstævner, hvor ti af de tolv deltagende nationer findes. I 2006 og 2008 har disse været fordelt med fire fra Asien, tre fra Europa og et fra hver af Afrika, Oceanien og Panamerika.

Ved slutrunden opdeles holdene i fire grupper med tre i hver, hvor alle spiller mod alle, og hvorfra vinderen går videre, mens toerne og treerne kæmper indbyrdes efter knockoutsystemet om retten til at møde vinderne i kvartfinalen. Derefter foregår resten af turneringen efter knockoutsystemet.

Hver kamp består af fem matches: Tre singler og to doubler. Før 1984 blev der spillet ni matches pr. kamp.

Resultater

Finaler

Danmarks resultater 
Danmarks badmintonlandshold har sat sit markante præg på turneringen i årenes løb. Ved det første stævne i 1949 tabte Danmark i finalen til Malaysia (kaldet Malaya på den tid), og siden har Danmark opnået yderligere otte finalepladser. 

I 1964 var holdet tæt på sejren, idet det blev til et knebent 4-5 nederlag. Da stillede Danmark med den femdobbelte All England-mester Erland Kops, de to finalister fra samme turnering dette år, Knud Aage Nielsen og Henning Borch, samt de seksdobbelte All England-doublemestre Finn Kobberø og Jørgen Hammergaard Hansen. I finalen lykkedes det dog kun for Knud Aage Nielsen at vinde en singlematch, mens danskerne omvendt vandt tre af de fire doubler.

Siden man gik over til at spille bedst af fem matcher (fra 1984), er det blevet til fire finaler for Danmark, hvor det i de tre første gav klare nederlag som resultat. Kun én match (i 2004 mod Kina) er blevet vundet i disse tre finaler. 

I maj 2016 lykkedes det endelig for Danmark at sejre i finalen med 3-2 over Indonesien. Dermed blev holdet det første ikke-asiatiske land, der vandt turneringen nogensinde.

Badmintonturneringer
Etableret i 1948
Schmutter

Schmutter er en flod i Bayern i Tyskland, og og en af Donaus bifloder  fra højre. Den har sit udspring 6 km sydvest for Schwabmünchen i  Schwaben. Den løber nordover langs den østlige del af Naturpark Augsburg-Westliche Wälder, og fra området vest for Augsburg løber den mange kilometer parallelt med floden Lech, kun få kilometer vest for denne. Schmutter munder ud i Donau nær Donauwörth.

Byer langs Schmutter
Mickhausen
Fischach
Gessertshausen
Diedorf
Neusäß
Gablingen
Mertingen
Asbach-Bäumenheim

Floder i Bayern
Donaus bifloder
Uber Cup

Uber Cup er en badmintonturnering for kvindelige landshold, der arrangeres af Badminton World Federation. Den har været afholdt hvert andet år siden 1984; før det var det hvert tredje år siden starten i 1957. Slutrunden omfatter tolv hold og har siden 1984 været afholdt parallelt med det mandlige modstykke, Thomas Cup, og slutrunden betegnes derfor ofte som Thomas & Uber Cup. Turneringen er opkaldt efter initiativtageren, den engelske badmintonspiller Betty Uber.

I årenes løb har kun fire lande vundet turneringen: Folkerepublikken Kina har vundet ti gange, Japan har vundet fem gange, mens Indonesien og USA hver har vundet tre gange.

Turneringens slutrunde har siden 1984 været afviklet i Asien, men før det blev den afholdt skiftende steder, blandt andet i USA og New Zealand.

Format

Ved slutrunden opdeles holdene i fire grupper med tre i hver, hvor alle spiller mod alle, og hvorfra vinderen går videre, mens toerne og treerne kæmper indbyrdes efter knockoutsystemet om retten til at møde vinderne i kvartfinalen. Derefter foregår resten af turneringen efter knockoutsystemet.

Hver kamp består af fem matches: Tre singler og to doubler. Før 1984 blev der spillet syv eller ni matches pr. kamp.

Danmarks resultater
Danmarks badmintonlandshold har deltaget femten gange og været i finalen tre gange, hvilket gør holdet til det bedste europæiske (Holland og England har hver været i finalen én gang). De to af finaledeltagelserne var i 1957 og 1960 (de to første afholdelser af turneringen), hvor det begge gange blev til nederlag til USA.  

Seneste finale opnåede holdet i 2000, hvor det dog blev til et 0-3 nederlag til Kina. Hertil kan lægges fire semifinalepladser siden 1984.

Resultater

Finaler 

Badmintonturneringer
Etableret i 1956
Kristine Nørgaard Sørensen

Kristine Nørgaard Sørensen (født 24. marts 1977 i Aarhus) er en dansk skuespillerinde.

Kristine Nørgaard Sørensen er uddannet på Odense Teaters elevskole i 2003, og siden har hun spillet på blandt andet Aalborg Teater. Siden 2005 har hun været ansat ved Aarhus Teater, hvor hun har spillet roller som Kirsten i Gregersen Sagaen efter Christian Kampmanns romaner, Aglaja i Idioten af Fjodor Dostojevskij og Nina i Mågen af Anton Tjekhov.

Film i dubning 
 Mesterdetektiven Basil Mus – 1986 (stemme af Olivia Jeronimus)
 Oliver & Co. – 1988 (stemme af Jenny)

Eksterne henvisninger 
 
 
 
 

Tegnefilmsdubbere fra Danmark
Personer fra Aarhus
Danmarks Vej- og Bromuseum

Danmarks Vej- og Bromuseum var en museumsinstitution under Transportministeriet. Museet blev oprettet i forbindelse med en trafikaftale, indgået i Folketinget den 5. november 2003. Udstillingen var placeret i udkanten af Holbæk ved siden af det historiske oplevelsescenter Andelslandsbyen Nyvang.

Danmarks Vej- og Bromuseum havde som sit hovedformål at formidle viden om veje og broers kulturhistoriske betydning samt udbrede kendskabet til dansk vej og brobygning. Inden for disse hovedformål var det museets mål at belyse:
 udviklingen i vej- og brobygningsteknik
 udviklingen i vejsystemerne – herunder vejenes udseende, beliggenhed, trafikale anvendelse samt tekniske indretning og udstyr
 vejsektorens historie
 vejenes kulturhistoriske og samfundsmæssige betydning

Museet skulle sikre samlingerne fra det tidligere Danmarks Vejmuseum på Farø, indsamle, registrere og bevare genstande med relation til vej- og brobygningens historie i Danmark samt varetage forskning og formidling inden for området.

Museet blev indviet 21. juni 2011 af transportminister Hans Christian Schmidt.

Transportminister Henrik Dam Kristensen fratog museet driftsbevillingen. Udstillingen lukkede derfor 30. august 2012.

Eksterne kilder/henvisninger 

 Danmarks Vej- og Bromuseum  Dansk Vejtidsskrift 4 2004
 I dag lukker Danmarks Vej- og Bromuseum holbaekonline.dk torsdag 30 august, 2012

Museer i Region Sjælland
Vej- og Bromuseum
Vejhistorie
Bygninger, konstruktioner og anlæg i Holbæk
Museer etableret i 2011
Ophørt i 2012
Kultur i Holbæk
Marinens Bibliotek

Marinens Bibliotek (MAB), forskningsbibliotek under Forsvarsakademiet og er hovedfagbibliotek for søkrigshistorie og oplysninger om den danske og udenlandske mariner samt bibliotek for Søværnets Officersskole. Biblioteket dækker herudover traditionelt arktisk og antarktiske marineforskning og marineekspeditioner generelt.

Historie 
MAB blev grundlagt den 3. januar 1765 af kong Frederik 5. som institutionsbibliotek for ”Søe Etatens Officierer og Embedsmænd”. Siden 1929 har biblioteket været åbent for offentligheden og har været en del af det samarbejdende danske biblioteksvæsen.

MABs samling består af ca. 40.000 bøger samt en lang række danske og udenlandske maritime tidsskrifter. Biblioteket udbygger til stadighed sin samling, hvor der lægges vægt på at skabe en samling omfattende alle søkrigens våbenarter, operationsformer og støttesystemer. Hovedparten af samlingen er søgbar via bibliotekets hjemmeside, og MAB udsender ca. hver 2. måned et nyhedsbrev med en oversigt over nyanskaffelser. Oversigten kan ses på bibliotekets hjemmeside eller fås pr. mail, hvis man tilmelder sig MABs nyhedsbrevet. Dette bestilles på IS-MAB@fak.dk

Biblioteket abonnerer både på trykte tidsskrifter samt på en lang række elektroniske tidsskrifter på Internettet. Via bl.a. Jane’s Online, Metalib, Encyclopedia Britannica Online samt EBSCO kan bibliotekets brugere, via MABs kundepc, få web-adgang til over 5000 internationale tidsskrifter. 

MAB råder også over en stor samling fotografier fra Søværnets historie, hvoraf en stor del er indskannet og søgbare via bibliotekets kundepc eller via hjemmesiden http://foto.fak.dk/fotoweb/ .

MAB henhører under Forsvarsministeriets ressortområde og er per 1. januar 2001 sammen med Det Kongelige Garnisonsbibliotek (KGB) på Kastellet, København og Flyvevåbnets Bibliotek (FLB) i Jonstruplejren, Ballerup, og en række store værnsfælles uddannelses- og forskningsinstitutioner administrativt blevet underlagt Forsvarsakademiet under navnet Forsvarets Bibliotek. I juni 2010 blev værnsbibliotekerne sammen med Forsvarsakademiets Bibliotek (FAKBIB) på Svanemøllens Kaserne, København, samlet fysisk på Kastellet.

Adresse:
Marinens Bibliotek
Henrik Gemers Plads. Bygn. 37 Nyholm
1439 København K

Henvisninger

Litteratur 
 J. Teisen, Marinens Bibliotek : 1765 – 3. januar – 1965, Marinens Bibliotek, 1965.

Ekstern henvisning 
 www.mab.dk 

Forskningsbiblioteker i Danmark
Biblioteker i København
Luitgard

Luitgard (død 4. juni, 800) var den fjerde og sidste af Karl den Stores koner. Hun var datter af en alemannsk greve og giftede sig med Karl den Store omkring år 794. Luitgard fik ingen børn med Karl den Store og døde den 4. juni 800, af ukendte årsager.

Noter 

Alemanner
Franker
Ikke-regerende dronninger
Karl den Stores koner
Folkeoplysning

Folkeoplysning har sit ideologiske udspring fra blandt andet N.F.S. Grundtvig, der igennem meget af sit virke – ikke mindst ved inspirationen til oprettelsen af folkehøjskolerne – søgte at oplyse den almindelige dansker, så denne kunne blive en vidende og aktiv deltager i samfundet. Dette er stadig folkeoplysningens formål. 

I dag er folkeoplysningen delt i to kategorier: den folkeoplysende voksenundervisning (aftenskoler, højskoler etc.) og det frivillige folkeoplysende foreningsarbejde (spejdere, idrætsforeninger, kirkelige og politiske foreninger etc.)

De folkeoplysende foreninger modtager støtte fra kommunen efter Folkeoplysningsloven. Det er en betingelse for at kunne modtage tilskud, at foreningen er ikke-kommerciel og demokratisk styret. Men der er ganske vidde rammer for, hvilket formål foreningen kan arbejde efter. 

Folkeoplysningen i Danmark varetages af en lang række forskellige foreninger og organisationer, hvor størstedelen er organiseret i en af de fire paraplyorganisationer: Dansk Ungdoms Fællesråd, Danmarks Idrætsforbund, DGI og Dansk Folkeoplysnings Samråd.

Eksterne links 

 Videncenter for Folkeoplysning 
Folkeoplysningsloven
Fastrada

Fastrada (765 – 10. august 794 i Frankfurt am Main) var en frankisk adelskvinde, datter af Rodolfo, greve af Franken. I 784 blev hun Karl den Stores tredje kone. Hun fødte ham to døtre:

 Theodrada (f. 784), abbedisse af Argenteuil
 Hiltrude (f. 787) Gift med Luitfride II af Alsace (740 – 780).

Fastrada døde under den frankiske synode i Frankfurt i år 794. Hun blev begravet i benediktinerklosteret Sankt Albans af Mainzs kloster syd for byen Mainz. At Fastrada blev begravet her og ikke i Klosterkirken Saint-Denis, som ellers var den traditionelle begravelsesplads for de frankiske kongelige, bevidner om den store indflydelse ærkebiskoppens af Mainz havde.

Efter at Sankt Albans af Mainzs kloster blev ødelagt i 1552, blev Fastradas gravsten flyttet til Mainzs katedral, hvor den i dag er placeret i det sydlige sideskib. Den originale inskription stammer fra Teodulf af Orléans og var udformet i græsk-latinske heksametre. På grund af referencer til katedralen der først blev opført i 900-tallet må det antages at denne indskrift er en senere anonym tilføjelse.

Kilder 

Franker
Ikke-regerende dronninger
Karl den Stores koner